Mohair

Mohair rata-rata terdiri daripada keratin, iaitu sejenis protein yang terdapat dalam bulu, tanduk dan kulit semua mamalia. Biarpun berkerak seperti wul, tetapi keraknya tidak begitu kembang. Oleh itu tidak mampat seperti wul.

Gentian mohair kira-kira 25–45 mikron diameternya. Makin tua kambingnya maka makin besar diameternya. Mohair yang halus daripada anak kambing digunakan untuk kegunaan lebih halus seperti pakaian, sementara yang lebih tebal daripada kambing dewasa sering digunakan untuk membuat permaidani dan fabrik berat yang khusus untuk kegunaan luar.

Istilah mohair juga adakalanya memaksudkan sejenis bahan yang digunakan untuk membuat bumbung lipat kereta berhud. Dalam hal ini, mohair adalah sejenis kanvas seakan denim. Mohair jangan dipanggil bulu Angora, iaitu bulu daripada arnab Angora.

 Rujukan 

Kategori:Produk bulu haiwan